קימי רייקונן, 2008
רייקונן בתקופתו בקבוצת לוטוס, 2013
**קימי מטיאס רייקונן** (בפינית: **Kimi Räikkönen**; נולד ב-17 באוקטובר 1979 באספו שבפינלנד) הוא נהג מרוצים פיני שהתחרה במשך 19 עונות באליפות הפורמולה 1 עד לפרישתו בסוף עונת 2021. התחרה בעבר עבור קבוצת פרארי, עימה זכה בעונת 2007 באליפות הסבב. התחרה גם שתי עונות במרוצי אליפות העולם בראלי עבור קבוצת סיטרואן.

הדרך לפורמולה 1
---------------

רייקונן זכה לשרשרת הצלחות במרוצי קארטינג, בהם התחרה מגיל עשר. בין השאר זכה באליפות פינלנד (ארץ הידועה בספורט המוטורי המפותח שבה) ובאליפות סקנדינביה בקארטינג. ב-1999 התחרה בגביע האירופי של פורמולה פורד. בגיל עשרים הוא זכה בסבב החורף של פורמולה רנו הבריטית, לאחר שזכה בארבעת המרוצים הראשונים. ב-2000 הוא שלט ללא עוררין על פורמולה רנו הבריטית וזכה בתואר. ההופעה המרשימה בפורמולה המשנית משכה את תשומת לבו של פטר סאובר, בעליה של קבוצת סאובר בפורמולה 1. לקראת סוף 2000 שימש רייקונן נהג מבחן עבור הקבוצה. בעונה הבאה הוא כבר הוחתם כאחד משני נהגי המרוץ שלה.

פורמולה 1
---------

### סאובר

הרבה ביקורת הופנתה כלפי סאובר, כולל מפיו של מקס מוסלי, יו"ר FIA, על שבחר נהג כה צעיר ובלתי מנוסה כרייקונן. בטרם הכנסו לפורמולה 1, היו לרייקונן רק 23 מרוצים ברקורד (מתוכם ניצח 13). למרות ההסתייגויות ניתן לו הרישיון הדרוש ("super license") והוא מצידו השתיק את המבקרים כשזכה בנקודה כבר במרוץ הראשון של עונת 2001, הגרנד פרי האוסטרלי. רייקונן, הרגיל לישון לפני מרוצים, הוער משנתו רק 20 דקות לפני הזינוק באוסטרליה.

חששם של מבקריו, שכנהג בלתי מנוסה הוא יהווה סכנה על המסלול, הופרכו לאורך העונה. רייקונן התגלה כנהג שקול וקר רוח, וזכה בכינוי "איש הקרח". הוא הוכיח שהוא ראוי לנהוג בפורמולה הבכירה ביותר כשסיים שמונה פעמים במקום השמיני ומעלה, מתוכן ארבע פעמים סיים במקום השישי ומעלה וזכה בנקודות. 9 הנקודות שלו, יחד עם 12 שצבר ניק היידפלד, הצעיר המוכשר השני של סאובר, הביאו את הקבוצה להישג הטוב ביותר בתולדותיה: מקום רביעי באליפות היצרנים.

שמועות רבות נפוצו לגבי מעבר של רייקונן לפרארי לקראת עונת 2002. אולם לבסוף עבר דווקא למקלארן, כדי להחליף נהג פיני אחר, אלוף העולם מיקה האקינן שפרש.

### מקלארן

#### 2002

רייקונן במכונית המקלארן, גרנד פרי ארצות הברית 2002
בפתח עונת 2002 שוב האיר הגרנד פרי האוסטרלי פניו לרייקונן, שסיים שלישי ועלה על במת המנצחים (פודיום). אף על פי שמנועי המרצדס כשלו פעם אחר פעם, בכל זאת הצליח רייקונן, בעונתו הראשונה בקבוצה גדולה, לסיים על הפודיום ארבע פעמים ולצבור 24 נקודות, לא הרחק מאחורי דייוויד קולטהרד המנוסה. בגרנד פרי הצרפתי כמעט וזכה בניצחון ראשון, אך מספר הקפות לסיום החליקה מכוניתו על שמן ששפכה על המסלול מכונית הטויוטה של אלן מקניש והוא נאלץ להסתפק במקום השני. את העונה סיים במקום השישי, מקום אחד אחרי קולתהרד שסיים חמישי, ומקלארן סיימה במקום השלישי המכובד מבין היצרנים.

#### 2003

את עונת 2003 פתח רייקונן בסערה. אף על פי שמקלארן עדיין ציידה אותו במכונית של השנה שעברה, הוא הצליח לעלות על הפודיום בחמישה מבין ששת המרוצים הראשונים של העונה. כמו כן זכה במקום הראשון בגרנד פרי המלזי, ניצחונו הראשון בקריירה. פעמיים היה קרוב לניצחון נוסף: בברזיל סיים ראשון אך דגל אדום עצר את המרוץ קודם לכן והוריד אותו למקום השני. בגרנד פרי היוקרתי של רחובות מונקו סיים שני, רק שנייה אחת מאחורי חואן פבלו מונטויה.

ביצועיו של רייקונן ב-2003 זיכו אותו בהערכה רבה, אך לא באליפות. מיכאל שומאכר הקדים אותו בדירוג הנהגים, בתום קרב צמוד שהוכרע סופית רק במרוץ האחרון של העונה. גם קבוצת מקלארן, שלא הציבה מכונית חדשה לעונה, סיימה שלישית, שתי נקודות אחרי ויליאמס.

#### 2004

המחצית הראשונה של עונת 2004 הייתה גרועה מאוד עבור מקלארן ורייקונן. המכונית או המנוע כשלו פעם אחר פעם, הותירו בידו רק נקודה אחת לאחר ארבעה מרוצים ואפשרו לו לסיים רק שניים משבעת המרוצים הראשונים. אולם לקראת אמצע העונה נכנסה לשימוש שלדת MP4-19B החדשה, ומקלארן הצליחה בעזרתה להציל את העונה. רייקונן זינק מהפול עבור הקבוצה בגרנד פרי הביתי שלה בסילברסטון ולאחר מכן ניצח בבלגיה, ניצחון גדול שהושג אף על פי שזינק מהמקום ה-10 ולמרות הנחיתות הטכנית. בסוף העונה סיים רייקונן במקום ה-7 עם 45 נקודות ו-4 פעמים על הפודיום.

למרות האכזבה בעונת 2004, רייקונן נחשב לאחד מהצעירים המובילים של הסבב, יחד עם פרננדו אלונסו ומונטויה. רבים צפו מאבקים מרתקים על המסלול בין צעירים אלה בעונה הבאה. רוס בראון וז'אן טוד מפרארי הזכירו את שמו של רייקונן כמישהו שהם עשויים להביא לקבוצתם בעתיד.

#### 2005

את עונת 2005 שוב לא התחילו רייקונן ומקלארן טוב. המכונית לא הייתה מספיק תחרותית והקשתה על נהגי הקבוצה להשיג זמנים טובים במקצי הדירוג. רייקונן השיג נקודה אחת בלבד באוסטרליה וסיים מחוץ לנקודות במלזיה. רק בבחריין עמד לראשונה על הפודיום.

בשלושת המרוצים הבאים: סן מרינו, ברצלונה ומונטה קרלו רייקונן זינק מהמקום הראשון. באימולה הוא היה בדרך לניצחון אך נאלץ לפרוש, אבל בשניים אחרים הוא ניצח. כך החל לדלוק אחרי אלונסו שהוביל את הדירוג. בגרנד פרי האירופי נסע זמן מה על צמיג שנפגע לאחר ניסיון לא מוצלח לעקוף (בסיבוב שלם) את ז'אק וילנב. בעונת 2005 לא הותרה החלפת צמיגים, ולכן נמנעה ממנו האפשרות להסתפק במקום שלישי בטוח יחסית. בהקפה האחרונה הוא עף מהמסלול לקיר צמיגים וסיים בלא כלום, בעוד אלונסו צבר עשר נקודות יקרות. בעקבות המקרה שונו הכללים והותרה החלפת צמיגים אחת במרוץ מטעמי בטיחות.

בגרנד פרי הקנדי זכה רייקונן, לאחר טעות של אלונסו. שבוע לאחר מכן בארצות הברית, בחרו כל הקבוצות שהשתמשו בצמיגי מישלין, ובכללן מקלארן, שלא להשתתף במרוץ בגלל בעיות בטיחות שהתגלו. בגרנד פרי הבא בצרפת הוא נתן את אחת מהתצוגות הטובות שלו, השיג את המקום השלישי במקצי הדירוג עם מכל דלק מלא, אולץ לזנק מהמקום ה-13 כעונש על החלפת מנוע, ובכל זאת הצליח לסיים שני. שבוע לאחר מכן בבריטניה חזר המקרה על עצמו: במקום מהמקום השני זינק מה-12 והצליח לסיים במקום השלישי.

בגרמניה שוב נראה היה כי כשלה המכונית, אף שייתכן שטעות אנוש גרמה לתקלה ההידראולית. רייקונן אולץ לפרוש. הייתה זו הפעם השלישית בעונה שאלונסו ניצל עד תום פרישה של רייקונן וניצח.

סבלנותו של רייקונן עמדה לפקוע. ביום שישי שלפני הגרנד פרי ההונגרי הוא אמר לעיתונאים כי הוא לא יישאר במקלארן לאחר תום חוזהו בסוף 2006, אם לא תפתרנה בעיות האמינות של הקבוצה. דווקא בגרנד פרי ההונגרי עצמו הוא ניצח בלא קושי. ניצחון זה ראוי לציון מיוחד, משום שרייקונן נאלץ לצאת ראשון למקצי הדירוג (ולסבול את מרב האבק והלכלוך) כתוצאה מהפרישה שלו בגרמניה.

לאחר מכן באו שני ניצחונות בגרנד פרי טורקיה הראשון ובגרנד פרי בלגיה, כשביניהם הגיע מקום רביעי מאכזב באיטליה, לאחר עוד עונש על החלפת מנוע ותקלה טכנית נוספת. בברזיל סיים במקום השני, אך מקום שלישי של אלונסו הספיק לו לזכייה באליפות, שני מרוצים לסיום העונה.

שני המרוצים הנותרים כבר לא יכלו לשנות את תוצאת העונה, אך לרייקונן עוד נותרה תצוגת תכלית אחת גדולה, בסוזוקה שביפן. הוא זינק מהמקום ה-17 וניצח במרוץ, לאחר שעקף במיומנות יוצאת דופן את ג'אנקרלו פיסיקלה בהקפה האחרונה.

בסיכומי העונה בחרו המגזינים המסקרים את הספורט ברייקונן ולא באלונסו כ"נהג העונה". אילולא ריבוי הכשלים הטכניים בהחלט ייתכן שהיה זוכה באליפות הנהגים. הסטטיסטיקה מראה שאלונסו ורייקונן זכו בשבעה ניצחונות כל אחד, אך אלונסו הגיע לפודיום 15 פעמים לעומת 12 של רייקונן. בסופו של דבר ניצחה האמינות והעקביות של אלונסו את המהירות העודפת, שללא ספק הייתה של רייקונן: הוא קבע את ההקפה המהירה ביותר ב-10 מרוצים; אלונסו עשה זאת רק בשניים.

#### 2006

רייקונן בוחן את המקלארן שלו בולנסיה, טרום עונת 2006 הספקולציות לגבי עתידו של רייקונן לא פסקו בראשית עונת 2006. המכונית שוב התבררה כלוקה בחסר, גם באמינות וגם במהירות. במרוץ הפתיחה שוב נדרש רייקונן לאחת מאותן הצגות: מקום שלישי מצוין לאחר זינוק מהמקום ה-22. את המרוץ השני במלזיה הוא סיים בטרם עת, כאשר כריסטיאן קליין התנגש בו מאחור בהקפה השלישית. מקלארן השתפרה באוסטרליה ורייקונן השיג את המקום השני, 1.8 שניות מאחורי אלונסו. הוא גם קבע את ההקפה המהירה במרוץ.

רייקונן לא הצליח לבנות על המומנטום שהשיג באוסטרליה. בסן מרינו הוא סיים חמישי בלבד. רון דניס האשים אותו לאחר מכן שלא היה מספיק מהיר במקצי הדירוג. גם בשני המרוצים הבאים לא הצליח רייקונן לעלות על הפודיום או לשפר את תוצאותיו במקצי הדירוג. כמה ימים לאחר הגרנד פרי הספרדי הוא הודה בפומבי שהאליפות אבודה עבורו, וכל שנותר לו הוא לנסות לזכות בכמה מרוצים. המקום השלישי שהצליח להשיג בבריטניה, אחרי אלונסו ושומאכר, מייצג היטב את המרב שרייקונן יכול היה לקוות לו בעונה זו. שותפו לקבוצה חואן פבלו מונטויה החליט באמצע העונה כי לאור הכשלים הרבים של הקבוצה, הוא עוזב אותה, ועבר להתחרות במרוצי הנאסקאר בארצות הברית.
רייקונן הכריז על עזיבתו הצפויה את הקבוצה אך הודיע רק מאוחר יחסית באיזו קבוצה ינהג.
הוא סיים את העונה במקום החמישי עם 65 נקודות ואכן עזב את הקבוצה בסוף העונה.

### פרארי

#### 2007

רייקונן חוגג על הפודיום באחד ממרוצי עונת האליפות
בעונת 2007 הצטרף רייקונן לקבוצת פרארי. במהלך העונה הוא ניצח במרוצים באוסטרליה, צרפת, בריטניה ובלגיה. אף על פי שפתח את העונה בניצחון, המרוצים הבאים היו גרועים למדי והפרשנים הניחו שרייקונן איבד את הסיכוי לאליפות, אך לקראת סוף העונה הוא חזר לנצח. שני מרוצים לסיום העונה דורג רייקונן במקום השלישי, כאשר הנהג הצעיר לואיס המילטון הוביל את טבלת דירוג הנהגים בפער של 12 נקודות על פני פרננדו אלונסו, אלוף השנתיים הקודמות. ניצחון במרוץ היה מבטיח להמילטון זכייה ראשונה אי פעם באליפות העולם לנהג בעונתו הראשונה בפורמולה 1. למרות זאת לא הצליח המילטון לסיים את המרוץ ואילו רייקונן הוכתר כמנצח. לראשונה מזה 12 שנה התחרו שלושה נהגים על האליפות במרוץ האחרון של העונה שהתקיים בברזיל, כאשר המילטון בראש עם 107 נק', אלונסו שני עם 103 נק' ורייקונן שלישי עם 100 נק'. רייקונן הצליח להפתיע רבים כשסיים ראשון במרוץ וזכה באליפות על אף שאלונסו והמילטון הקדימו אותו בדירוג לפני המרוץ. אליפות זו הייתה הראשונה בקריירה של רייקונן.

יש הטוענים כי זכייתו המפתיעה של רייקונן באליפות קיבלה משנה תוקף כשהוכח שהמילטון ואלונסו נהגו במכונית שלא עמדה בתקנות. בנוסף, הם לא סבלו אף לא פעם אחת מתקלה טכנית, בעוד רייקונן נאלץ לפרוש ממרוצים ולזנק מאחור עקב תקלות טכניות.

מרוצים
------

### פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2001 | סאובר-רד בול | אוסטרליהאוסטרליה6 | מלזיהמלזיהפרש | ברזילברזילפרש | סן מרינוסן מרינופרש | ספרדספרד8 | אוסטריהאוסטריה4 | מונקומונקו10 | קנדהקנדה4 | גרמניהגרמניה10 | צרפתצרפת7 | בריטניהבריטניה5 | גרמניהגרמניהפרש | הונגריההונגריה7 | בלגיהבלגיהפרש | איטליהאיטליה7 | ארצות הבריתארצות הבריתפרש | יפןיפןפרש |  |  |  |  |  | 10 | 9 |
| 2002 | מקלארן-מרצדס | אוסטרליהאוסטרליה3 | מלזיהמלזיהפרש | ברזילברזיל12 | סן מרינוסן מרינופרש | ספרדספרדפרש | אוסטריהאוסטריהפרש | מונקומונקופרש | קנדהקנדה4 | גרמניהגרמניה3 | בריטניהבריטניהפרש | צרפתצרפת2 | גרמניהגרמניהפרש | הונגריההונגריה4 | בלגיהבלגיהפרש | איטליהאיטליהפרש | ארצות הבריתארצות הבריתפרש | יפןיפן3 |  |  |  |  |  | 6 | 24 |
| 2003 | מקלארן מרצדס | אוסטרליהאוסטרליה3 | מלזיהמלזיה1 | ברזילברזיל2 | סן מרינוסן מרינו2 | ספרדספרדפרש | אוסטריהאוסטריה2 | מונקומונקו2 | קנדהקנדה6 | גרמניהגרמניהפרש | צרפתצרפת4 | בריטניהבריטניה3 | גרמניהגרמניהפרש | הונגריההונגריה2 | איטליהאיטליה4 | ארצות הבריתארצות הברית2 | יפןיפן2 |  |  |  |  |  |  | **2** | **91** |
| 2004 | מקלארן מרצדס | אוסטרליהאוסטרליהפרש | מלזיהמלזיהפרש | בחרייןבחרייןפרש | סן מרינוסן מרינו8 | ספרדספרד11 | מונקומונקופרש | גרמניהגרמניהפרש | קנדהקנדה5 | ארצות הבריתארצות הברית6 | צרפתצרפת7 | בריטניהבריטניה2 | גרמניהגרמניהפרש | הונגריההונגריהפרש | בלגיהבלגיה1 | איטליהאיטליהפרש | הרפובליקה העממית של סיןהרפובליקה העממית של סין3 | יפןיפן6 | ברזילברזיל2 |  |  |  |  | 7 | 45 |
| 2005 | מקלארן מרצדס | אוסטרליהאוסטרליה8 | מלזיהמלזיה9 | בחרייןבחריין3 | סן מרינוסן מרינופרש | ספרדספרד1 | מונקומונקו1 | גרמניהגרמניה11 | קנדהקנדה1 | ארצות הבריתארצות הבריתDNS | צרפתצרפת2 | בריטניהבריטניה3 | גרמניהגרמניהפרש | הונגריההונגריה1 | טורקיהטורקיה1 | איטליהאיטליה4 | בלגיהבלגיה1 | ברזילברזיל2 | יפןיפן1 | הרפובליקה העממית של סיןהרפובליקה העממית של סין2 |  |  |  | **2** | **112** |
| 2006 | מקלארן מרצדס | בחרייןבחריין3 | מלזיהמלזיהפרש | אוסטרליהאוסטרליה2 | סן מרינוסן מרינו5 | גרמניהגרמניה4 | ספרדספרד5 | מונקומונקופרש | בריטניהבריטניה3 | קנדהקנדה3 | ארצות הבריתארצות הבריתפרש | צרפתצרפת5 | גרמניהגרמניה3 | הונגריההונגריהפרש | טורקיהטורקיהפרש | איטליהאיטליה2 | הרפובליקה העממית של סיןהרפובליקה העממית של סיןפרש | יפןיפן5 | ברזילברזיל5 |  |  |  |  | 5 | 65 |
| 2007 | פרארי מרלבורו | אוסטרליהאוסטרליה1 | מלזיהמלזיה3 | בחרייןבחריין3 | ספרדספרדפרש | מונקומונקו8 | קנדהקנדה5 | ארצות הבריתארצות הברית4 | צרפתצרפת1 | בריטניהבריטניה1 | גרמניהגרמניהפרש | הונגריההונגריה2 | טורקיהטורקיה2 | איטליהאיטליה3 | בלגיהבלגיה1 | יפןיפן3 | הרפובליקה העממית של סיןהרפובליקה העממית של סין1 | ברזילברזיל1 |  |  |  |  |  | **1** | **110** |
| 2008 | פרארי מרלבורו | אוסטרליהאוסטרליה8 | מלזיהמלזיה1 | בחרייןבחריין2 | ספרדספרד1 | טורקיהטורקיה3 | מונקומונקו9 | קנדהקנדהפרש | צרפתצרפת2 | בריטניהבריטניה4 | גרמניהגרמניה6 | הונגריההונגריה3 | ספרדספרדפרש | בלגיהבלגיה18 | איטליהאיטליה9 | סינגפורסינגפור15 | יפןיפן3 | הרפובליקה העממית של סיןהרפובליקה העממית של סין3 | ברזילברזיל3 |  |  |  |  | **3** | **75** |
| 2009 | פרארי מרלבורו | אוסטרליהאוסטרליה15 | מלזיהמלזיה14 | הרפובליקה העממית של סיןהרפובליקה העממית של סין10 | בחרייןבחריין6 | ספרדספרדפרש | מונקומונקו3 | טורקיהטורקיה9 | בריטניהבריטניה8 | גרמניהגרמניהפרש | הונגריההונגריה2 | ספרדספרד3 | בלגיהבלגיה1 | איטליהאיטליה3 | סינגפורסינגפור10 | יפןיפן4 | ברזילברזיל6 | איחוד האמירויות הערביותאיחוד האמירויות הערביות12 |  |  |  |  |  | 6 | 48 |
| 2012 | לוטוס | אוסטרליהאוסטרליה7 | מלזיהמלזיה5 | הרפובליקה העממית של סיןהרפובליקה העממית של סין14 | בחרייןבחריין2 | ספרדספרד3 | מונקומונקו9 | קנדהקנדה8 | ספרדספרד2 | בריטניהבריטניה5 | גרמניהגרמניה3 | הונגריההונגריה2 | בלגיהבלגיה3 | איטליהאיטליה5 | סינגפורסינגפור6 | יפןיפן6 | קוריאה הדרומיתקוריאה הדרומית5 | הודוהודו7 | איחוד האמירויות הערביותאיחוד האמירויות הערביות1 | ארצות הבריתארצות הברית6 | ברזילברזיל10 |  |  | **3** | **207** |
| 2013 | לוטוס | אוסטרליהאוסטרליה1 | מלזיהמלזיה7 | הרפובליקה העממית של סיןהרפובליקה העממית של סין2 | בחרייןבחריין2 | ספרדספרד2 | מונקומונקו10 | קנדהקנדה9 | בריטניהבריטניה5 | גרמניהגרמניה2 | הונגריההונגריה2 | בלגיהבלגיהפרש | איטליהאיטליה11 | סינגפורסינגפור3 | קוריאה הדרומיתקוריאה הדרומית2 | יפןיפן5 | הודוהודו7 | איחוד האמירויות הערביותאיחוד האמירויות הערביותפרש | ארצות הבריתארצות הברית | ברזילברזיל |  |  |  | 5 | 183 |
| 2014 | פרארי | אוסטרליהאוסטרליה7 | מלזיהמלזיה12 | בחרייןבחריין10 | הרפובליקה העממית של סיןהרפובליקה העממית של סין8 | ספרדספרד7 | מונקומונקו12 | קנדהקנדה10 | אוסטריהאוסטריה10 | בריטניהבריטניהפרש | גרמניהגרמניה11 | הונגריההונגריה6 | בלגיהבלגיה4 | איטליהאיטליה9 | סינגפורסינגפור8 | יפןיפן12 | רוסיהרוסיה9 | ארצות הבריתארצות הברית13 | ברזילברזיל7 | איחוד האמירויות הערביותאיחוד האמירויות הערביות10 |  |  |  | 12 | 55 |
| 2015 | פרארי | אוסטרליהאוסטרליהפרש | מלזיהמלזיה4 | הרפובליקה העממית של סיןהרפובליקה העממית של סין4 | בחרייןבחריין2 | ספרדספרד5 | מונקומונקו6 | קנדהקנדה4 | אוסטריהאוסטריהפרש | בריטניהבריטניה8 | הונגריההונגריהפרש | בלגיהבלגיה7 | איטליהאיטליה5 | סינגפורסינגפור3 | יפןיפן4 | רוסיהרוסיה8 | ארצות הבריתארצות הבריתפרש | מקסיקומקסיקופרש | ברזילברזיל4 | איחוד האמירויות הערביותאיחוד האמירויות הערביות3 |  |  |  | 4 | 150 |
| 2016 | פרארי | אוסטרליהאוסטרליהפרש | בחרייןבחריין2 | הרפובליקה העממית של סיןהרפובליקה העממית של סין5 | רוסיהרוסיה3 | ספרדספרד2 | מונקומונקופרש | קנדהקנדה6 | אזרבייג'ןאזרבייג'ן4 | אוסטריהאוסטריה3 | בריטניהבריטניה5 | הונגריההונגריה6 | גרמניהגרמניה6 | בלגיהבלגיה9 | איטליהאיטליה4 | סינגפורסינגפור4 | מלזיהמלזיה4 | יפןיפן5 | ארצות הבריתארצות הבריתפרש | מקסיקומקסיקו6 | ברזילברזילפרש | איחוד האמירויות הערביותאיחוד האמירויות הערביות6 |  | 6 | 186 |
| 2017 | פרארי | אוסטרליהאוסטרליה4 | הרפובליקה העממית של סיןהרפובליקה העממית של סין5 | בחרייןבחריין4 | רוסיהרוסיה3 | ספרדספרדפרש | מונקומונקו2 | קנדהקנדה7 | אזרבייג'ןאזרבייג'ן14 | אוסטריהאוסטריה5 | בריטניהבריטניה3 | הונגריההונגריה2 | בלגיהבלגיה4 | איטליהאיטליה5 | סינגפורסינגפורפרש | מלזיהמלזיה | יפןיפן5 | ארצות הבריתארצות הברית3 | מקסיקומקסיקו3 | ברזילברזיל3 | איחוד האמירויות הערביותאיחוד האמירויות הערביות4 |  |  | 4 | 205 |
| 2018 | פרארי | אוסטרליהאוסטרליה3 | בחרייןבחרייןפרש | הרפובליקה העממית של סיןהרפובליקה העממית של סין3 | אזרבייג'ןאזרבייג'ן2 | ספרדספרדפרש | מונקומונקו4 | קנדהקנדה6 | צרפתצרפת3 | אוסטריהאוסטריה2 | בריטניהבריטניה3 | גרמניהגרמניה3 | הונגריההונגריה3 | בלגיהבלגיהפרש | איטליהאיטליה2 | סינגפורסינגפור5 | רוסיהרוסיה4 | יפןיפן5 | ארצות הבריתארצות הברית1 | מקסיקומקסיקו3 | ברזילברזיל3 | איחוד האמירויות הערביותאיחוד האמירויות הערביותפרש |  | **3** | **251** |
| 2019 | אלפא רומיאו | אוסטרליהאוסטרליה8 | בחרייןבחריין7 | הרפובליקה העממית של סיןהרפובליקה העממית של סין9 | אזרבייג'ןאזרבייג'ן10 | ספרדספרד14 | מונקומונקו17 | קנדהקנדה15 | צרפתצרפת7 | אוסטריהאוסטריה9 | בריטניהבריטניה8 | גרמניהגרמניה12 | הונגריההונגריה7 | בלגיהבלגיה16 | איטליהאיטליה15 | סינגפורסינגפורפרש | רוסיהרוסיה13 | יפןיפן12 | מקסיקומקסיקופרש | ארצות הבריתארצות הברית11 | ברזילברזיל7 | איחוד האמירויות הערביותאיחוד האמירויות הערביות13 |  | 14 | 43 |
| 2020 | אלפא רומיאו | מקסיקומקסיקופרש | אוסטריהאוסטריה11 | הונגריההונגריה18 | בריטניהבריטניה17 | בריטניהבריטניה15 | ספרדספרד14 | בלגיהבלגיה12 | איטליהאיטליה13 | איטליהאיטליה9 | רוסיהרוסיה14 | גרמניהגרמניה12 | פורטוגלפורטוגל11 | איטליהאיטליה9 | טורקיהטורקיה15 | בחרייןבחריין15 | בחרייןבחריין14 | איחוד האמירויות הערביותאיחוד האמירויות הערביות12 |  |  |  |  |  | 16 | 4 |
| 2021 | אלפא רומיאו | בחרייןבחריין11 | איטליהאיטליה13 | פורטוגלפורטוגלפרש | ספרדספרד12 | מונקומונקו11 | אזרבייג'ןאזרבייג'ן10 | צרפתצרפת17 | אוסטריהאוסטריה11 | אוסטריהאוסטריה15 | בריטניהבריטניה15 | הונגריההונגריה10 | בלגיהבלגיה18 | הולנדהולנד | איטליהאיטליה | רוסיהרוסיה8 | טורקיהטורקיה12 | ארצות הבריתארצות הברית13 | מקסיקומקסיקו8 | ברזילברזיל12 | קטר (מדינה)קטר (מדינה)14 | ערב הסעודיתערב הסעודית15 | איחוד האמירויות הערביותאיחוד האמירויות הערביותפרש | 16 | 10 |

* תוצאה בכתב **מודגש** מסמלת זינוק מפול פוזישן
* תוצאה בכתב *מוטה* מסמלת את זמן ההקפה המהירה

### WRC

| שנה | קבוצהעונת | מכונית | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009 | טומי מקינן רייסינג | פיאט גרנדה פונטו S2000 | אירלנדאירלנד | נורווגיהנורווגיה | קפריסיןקפריסין | פורטוגלפורטוגל | ארגנטינהארגנטינה | איטליהאיטליה | יווןיוון | פוליןפולין | פינלנדפינלנדפרש | אוסטרליהאוסטרליה | קטלוניהקטלוניה | בריטניהבריטניה |  | - | 0 |
| 2010 | סיטרואן ג'וניור | סיטרואן C4 WRC | שוודיהשוודיה29 | מקסיקומקסיקופרש | ירדןירדן8 | טורקיהטורקיה5 | ניו זילנדניו זילנד | פורטוגלפורטוגל10 | בולגריהבולגריה11 | פינלנדפינלנד25 | גרמניהגרמניה7 | יפןיפןפרש | צרפתצרפתפרש | קטלוניהקטלוניהDNS | בריטניהבריטניה8 | 10 | 25 |
| 2011 | ICE 1 Racing | סיטרואן DS3 WRC WRC | שוודיהשוודיה8 | מקסיקומקסיקו | פורטוגלפורטוגל7 | ירדןירדן6 | איטליהאיטליה | ארגנטינהארגנטינה | יווןיוון7 | פינלנדפינלנד9 | גרמניהגרמניה6 | אוסטרליהאוסטרליהWD | צרפתצרפתפרש | ספרדספרדפרש | בריטניהבריטניהפרש | 10 | 34 |

שיאים
-----

בעונת 2005 השווה רייקונן שני שיאים: את שיאו של אלן פרוסט של שבעה ניצחונות בעונה בלי לזכות באליפות (פרוסט עשה זאת ב-1984 ושוב ב-1988), ואת שיא ההקפות המהירות ביותר לעונה, 10, שנקבע על ידי מיכאל שומכר ב-2004.

קישורים חיצוניים
----------------

ויקישיתוף מדיה וקבצים בנושא **קימי רייקונן** בוויקישיתוף
* 

* אתר האינטרנט הרשמי של קימי רייקונן (באנגלית)
* קימי רייקונן, ברשת החברתית אינסטגרם

* קימי רייקונן, באתר DriverDB לנהגי מרוצים
* GoKimi.com
* אתר למנויים בלבד אמיר ענבר, בלוג פורמולה 1 | קימי רייקונן: סיפור על אהבה וחושך, באתר הארץ, 28 באוגוסט 2015

הערות שוליים
------------

1. ↑  לא ייאמן: קימי רייקונן זכה באליפות העולם, ONE, אוקטובר 2007

| אלופי פורמולה 1 |
| --- |
| 

|  |
| --- |
| 1950: ג'וזפה פארינה • 1951: חואן מנואל פנג'יו • 1952: אלברטו אסקרי • 1953: אלברטו אסקרי • 1954: חואן מנואל פנג'יו • 1955: חואן מנואל פנג'יו • 1956: חואן מנואל פנג'יו • 1957: חואן מנואל פנג'יו • 1958: מייק הות'ורן • 1959: ג'ק ברבהאם • 1960: ג'ק ברבהאם • 1961: פיל היל • 1962: גרהאם היל • 1963: ג'ים קלארק • 1964: ג'ון סורטיס • 1965: ג'ים קלארק • 1966: ג'ק ברבהאם • 1967: דני האלם • 1968: גרהאם היל • 1969: ג'קי סטיוארט • 1970: יוכן רינדט • 1971: ג'קי סטיוארט • 1972: אמרסון פיטיפלדי • 1973: ג'קי סטיוארט • 1974: אמרסון פיטיפלדי • 1975: ניקי לאודה • 1976: ג'יימס האנט • 1977: ניקי לאודה • 1978: מריו אנדרטי • 1979: ג'ודי שכטר • 1980: אלן ג'ונס • 1981: נלסון פיקה • 1982: קקה רוזברג • 1983: נלסון פיקה • 1984: ניקי לאודה • 1985: אלן פרוסט • 1986: אלן פרוסט • 1987: נלסון פיקה • 1988: איירטון סנה • 1989: אלן פרוסט • 1990: איירטון סנה • 1991: איירטון סנה • 1992: נייג'ל מנסל • 1993: אלן פרוסט • 1994: מיכאל שומאכר • 1995: מיכאל שומאכר • 1996: דיימון היל • 1997: ז'אק וילנב • 1998: מיקה האקינן • 1999: מיקה האקינן • 2000: מיכאל שומאכר • 2001: מיכאל שומאכר • 2002: מיכאל שומאכר • 2003: מיכאל שומאכר • 2004: מיכאל שומאכר • 2005: פרננדו אלונסו • 2006: פרננדו אלונסו • 2007: קימי רייקונן • 2008: לואיס המילטון • 2009: ג'נסון באטן • 2010: סבסטיאן פטל • 2011: סבסטיאן פטל • 2012: סבסטיאן פטל • 2013: סבסטיאן פטל • 2014: לואיס המילטון • 2015: לואיס המילטון • 2016: ניקו רוזברג • 2017: לואיס המילטון • 2018: לואיס המילטון • 2019: לואיס המילטון • 2020: לואיס המילטון • 2021: מקס ורסטאפן • 2022: מקס ורסטאפן |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1173622411
* ISNI: 0000 0004 4890 8085
* LCCN: no2018147713
* NDL: 01116046
* NKC: osa20181018295
* NTA: 420874283
* VIAF: 259754151
* WorldCat: lccn-no2018147713

 |